**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL VIETOVĖS LYGMENS TERITORIJŲ PLANAVIMO DOKUMENTO KOREKTŪROS RENGIMO TIKSLŲ**

  Nr.

Klaipėda

Vadovaudamasis Lietuvos Respublikos teritorijų planavimo įstatymo 24 straipsnio 5 dalimi ir Klaipėdos miesto savivaldybės administracijos direktoriaus 2017 m. birželio 28 d. įsakymu Nr. AD1-1668 „Dėl pritarimo vietovės lygmens teritorijų planavimo dokumento koregavimo iniciatyvai“:

1. Nustatau, kad pradedamas rengti vietovės lygmens teritorijų planavimo dokumento – žemės sklypo Šilutės pl. 48, Klaipėdoje, detaliojo plano, patvirtinto Klaipėdos miesto savivaldybės administracijos direktoriaus 2007 m. liepos 19 d. įsakymu Nr. AD1-1668, koregavimas suplanuotos teritorijos dalyje Šilutės pl. 48A (detaliajame plane pažymėtas Nr. 2). Koregavimo tikslai – nekeičiant žemės sklypo pagrindinės žemės naudojimo paskirties ir nepažeidžiant įstatymų ir kitų teisės aktų reikalavimų, aukštesnio lygmens kompleksinio ar specialiojo teritorijų planavimo dokumentų sprendinių, pakeisti suplanuotos teritorijos naudojimo reglamentus kitais, neprieštaraujančiais planavimo tikslams ir uždaviniams, nustatytiems galiojančiam detaliajam planui, koreguoti esamos transformatorinės vietą sklype, nustatyti papildomus suplanuotos teritorijos naudojimo reglamentus (jei jie nenustatyti).

2. Įpareigoju Urbanistikos skyrių parengti planavimo darbų programą ir teritorijų planavimo proceso inicijavimo sutarties projektą bei pateikti teritorijų planavimo dokumentų korektūros rengimo iniciatorei UAB „Klaipėdos autocentras“.

Šis įsakymas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio įsakymo paskelbimo arba įteikimo suinteresuotai šaliai dienos.

|  |  |
| --- | --- |
| Savivaldybės administracijos direktorius | Saulius Budinas |

Parengė

Urbanistikos skyriaus vyriausioji specialistė

Birutė Lenkauskaitė, tel. 39 61 63

2017-07-11